Diari Oficial de la Generalitat Valenciana


Sumari del DOGV 7395, del 04-11-2014 (2014/9986)

RESOLUCIÓ de 27 d'octubre de 2014, del director general d'Economia, Emprenedoria i Cooperativisme, actuant per delegació del conseller d'Economia, Indústria, Turisme i Ocupació, per la qual s'amplia el termini de justificació de les ajudes destinades a la promoció, foment i difusió de l'economia social a la Comunitat Valenciana, convocades per la Resolució de 22 de juliol de 2014, del director general de Treball, Cooperativisme i Economia Social per a l'exercici 2014, i es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7395

Data del DOGV
:   04-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9986


Data del document
:   27-10-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 27 d'octubre de 2014, del director general d'Economia, Emprenedoria i Cooperativisme, actuant per delegació del conseller d'Economia, Indústria, Turisme i Ocupació, per la qual s'amplia el termini de justificació de les ajudes destinades a la promoció, foment i difusió de l'economia social a la Comunitat Valenciana, convocades per la Resolució de 22 de juliol de 2014, del director general de Treball, Cooperativisme i Economia Social per a l'exercici 2014, i es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds [2014/9986]  
  
  
Vista l'Orde 24/2010, de 4 de juny, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, la base 10.5 de la qual establix que en cap cas s'admetran justificants presentats després de l'últim dia hàbil de la segona desena del mes de novembre; encara que també preveu que amb caràcter excepcional, l'òrgan gestor podrà ampliar el termini o concedir-lo per a correccions, en els termes establits en la Llei General de Subvencions i les seues normes de desplegament, i en l'article 49 de la Llei 30/1992, de 26 de novembre, de Règim Jurídic del les Administracions Públiques i del Procediment Administratiu Comú, sempre que l'endarreriment siga per causes degudament justificades en l'expedient i no imputables al beneficiari de la subvenció.  
  
Vista la Resolució de 22 de juliol de 2014, del director general de Treball, Cooperativisme i Economia Social, actuant per delegació del conseller d'Economia, Indústria, Turisme i Ocupació, per la qual es convoquen incentius econòmics per a la promoció, foment i difusió de l'economia social per a l'any 2014, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds.  
Vist que amb data 21 d'octubre de 2014 no s'han notificat als sol·licitants les resolucions de concessió de les ajudes destinades a la promoció, foment i difusió per causes justificades i no imputables als beneficiaris de subvencions.  
Considerant que en la base 10.5 de l'Orde 24/2010 es fa expressa previsió per a poder ampliar el termini de justificació o concedir-lo per a correccions de justificacions defectuoses, en els termes establits en la Llei General de Subvencions i les seues normes de desplegament, sempre que l'endarreriment siga per causes degudament justificades en l'expedient i no imputables al beneficiari de la subvenció.  
Atesa la competència per a resoldre este expedient, actuant en exercici de la delegació establida en la base 6 de les reguladores d'estes ajudes, aprovades per l'Orde 24/2010, de 4 de juny (DOCV 22.06.2010) i de conformitat amb el que establix la base 10.5 de la mateixa orde, resolc:  
  
Ampliar el termini de justificació de les ajudes relatives a la promoció, foment i difusió convocades per a l'exercici 2014, que acabarà el pròxim 15 de desembre de 2014.  
  
València, 27 d'octubre de 2014.- El conseller d'Economia, Indústria, Turisme i Ocupació, p. d. (O 04.06.2010; DOCV 6294, 22.06.2010), el director general d'Economia, Emprenedoria i Cooperativisme: Raúl Martín Calvo.